Lagunen Storsenter

Lagunen Storsenter er et kjøpesenter i bydelen Fana i Bergen. Senteret ble åpnet 7. september 1985 og har over 180 virksomheter, hvorav 135 butikker, serveringssteder og øvrige service- og tjenestetilbud. Senteret har blitt utvidet og rehabilitert flere ganger, senest i 2002 og 2018. I 2023 startet arbeidet på et nytt utbyggingsprojeskt kalt Lagunen II. Dette trinnet skal stå klart med nye butikkarealer i 2025 og en ny kontrofløy i 2026.  Lagunen består totalt av ca. 150 000 m² (165 000 m² når Lagunen II står klart) bygningsmasse fordelt på ca. 170 mål tomteareal.

Opprinnelig var bygningsmassen der storsenteret ligger, fabrikklokaler som huset møbelprodusenten Nordås Industrier. Nordås Industrier la ned produksjonen av møbler, og besluttet å utvikle lokalene til et kjøpesenter.  Øvrige eiere er Olav Thon Gruppen, som siden 1994 eier 42 % av senteret.

Lagunens samlede omsetning steg fra rundt kr 450 millioner i 1986, første driftsåret, til kr 650 millioner i 1989. Initiativtaker var Frederick Schaefer, kjent som «Mr Lagunen», med utdannelse i økonomi og bedriftsledelse fra Cornell-universitetet i New York 1949-52.Fritz Hodne: «Endringer i Bergens varehandel 1945-1990» (s. 82) Bergens historiske forenings skrifter, nr 87/88, 1991 Han begynte hos Rieber & Søn i 1954, og utviklet Toro-merket. I 1970 solgte han suppefabrikker til Sovjetunionen og tok imot den sovjetiske fiskeriminister Aleksandr Isjkov med kvinnelig tolk.Pål Engesæter og Tore Osland: «Mr Lagunen er gått bort», nekrolog i Bergens Tidende 17. oktober 2015 Tørret fiskesuppe i pose, markedsført av Toro i 1964, ble en internasjonal suksess med omtale av Schaefer i selveste Financial Times på 1970-tallet. Da han utviklet Lagunen, la han vekt på opplysninger som at 50 % av salget skjedde etter kl 16:30, dvs. etter det som hadde vært vanlig stengetid noen få år tidligere. Senterets leietakere måtte derfor forplikte seg til en åpningstid fra kl 10 til kl 20.Fritz Hodne: «Endringer i Bergens varehandel 1945-1990» (s. 83) 

Utenfor senteret var det gratis parkeringsplass for 1 250 biler, med overvåking av handikap-plassene, så nøye at Schaefer ble tildelt Norges Handikapforbunds medalje. Hensikten var å få senteret til å fungere som et moderne grendehus. I 2024 er det 2222 parkeringsplasser ved senteret.

Ukentlige besøkstall i 1989 var rundt 120 000 pr uke, og bare rundt 39 % fra Fana - resten fra Bergen sentrum og andre bydeler og kommuner.Fritz Hodne: «Endringer i Bergens varehandel 1945-1990» (s. 86)

I 2022 var besøkstallet på 130 000 pr uke, som kunne besøke 200 virksomeheter. Totalt omsetning var på rett over 4 Milliarder NOK og  gjorde dermed Lagunen til Norges største handlesenter målt etter omsetning.

 Referanser 

 Eksterne lenker 

  Bergen byleksikon på nett, om Lagunen

Kategori:Kjøpesentre i Bergen
Kategori:Fana
Kategori:Selskaper etablert i 1985